หุ้น28มี.ค.ปิดร่วง4.79จุด
ตลาดหุ้นวันที่ 28 มี.ค. ปิดที่ระดับ 1,032.94จุด ลดลง 4.79จุด มูลค่าซื้อขาย 21,313.369 ล้านบาท แนวโน้มยังแกว่งตัวในกรอบแคบ&nbsp;
28 มี.ค. 2554

ตลาดหุ้นวันที่ 28 มี.ค. ปิดที่ระดับ 1,032.94จุด ลดลง 4.79จุด มูลค่าซื้อขาย 21,313.369 ล้านบาท แนวโน้มยังแกว่งตัวในกรอบแคบ 
ดัชนีหุ้นไทยปิดตลาดวันที่ 28 มี.ค.ที่ระดับ 1,032.94  จุด ลดลง  4.79 จุด หรือ 0.46% มูลค่าการซื้อขาย  21,313.369 ล้านบาท
นายจักรกริช เจริญเมธาชัย รองกรรมการผู้จัดการฝ่ายกลยุทธ์การลงทุน บริษัทหลักทรัพย์โกลเบล็ก  กล่าวว่า ตลาดหุ้นเริ่มกลับมากังวลกรณีที่ญี่ปุ่นเกิดแผ่นดินไหวอีกครั้ง ทำให้เม็ดเงินลงทุนต่างชาติได้ขายทำกำไรออกมาและบางส่วนเริ่มชะลอการลงทุน เพื่อติดตามสถานการณ์ ซึ่งเป็นไปในทิศทางเดียวกันทั้งภูมิภาคเอเชีย หลังจากดัชนี MSCI ยกเว้นญี่ปุ่นที่ปรับตัวเพิ่มขึ้นมา 4% ในสัปดาห์ที่ผ่านมาจึงเริ่มถูกขายทำกำไร
ขณะเดียวกันดัชนีหุ้นไทยไม่สามารถผ่านแนวต้านทางเทคนิคที่ระดับ 1,037 จุดไปได้ ส่งผลให้ภาพรวมดัชนีไปต่อไม่ไหว โดยแรงขายหุ้นกลุ่มปิโตรเคมีและสื่อสารถูกขายทำกำไร
แนวโน้มตลาดหุ้นวันพรุ่งนี้ (28มี.ค.) ต้องติดตามสถานการณ์แผ่นดินไหวในญี่ปุ่นเป็นหลัก เพราะนักลงทุนกังวลว่าหากถ้าเกิดซ้ำจะเป็นปัญหาหนัก โดยมองแนวต้านที่ 1,041 จุด ส่วนแนวรับ 1,030 จุด ซึ่งไม่น่าจะหลุดระดับดังกล่าว เพราะหากญี่ปุ่นไม่มีอะไรมากดัชนีอาจรีบาวด์ขึ้นได้
สำหรับหุ้น 5 อันดับแรกที่มีมูลค่าการซื้อขายสูงสุด ได้แก่
TRUE   ปิดที่   5.70 บาท  ลดลง 0.40 บาท  หรือ  -6.56%  มูลค่าการซื้อขาย  1,657.17 ล้านบาทCPF  ปิดที่  25.25 บาท  เพิ่มขึ้น  0.25 บาท  หรือ 1%  มูลค่าการซื้อขาย 1,225.41  ล้านบาทJAS  ปิดที่ 2.64  บาท  ลดลง  0.20 บาท  หรือ  -7.04%  มูลค่าการซื้อขาย  1,143.29  ล้านบาทIVL  ปิดที่  51  บาท  ลดลง  2.00 บาท  หรือ -3.77%  มูลค่าการซื้อขาย  1,104.65  ล้านบาทTMB  ปิดที่  2.36 บาท  ราคาไม่เปลี่ยนแปลง มูลค่าการซื้อขาย  976.84 ล้านบาท